open-index/open-wikipedia-markdown huggingface dataset:
Πλενιμίρ (πρίγκιπας)

Ο **Πλενιμίρ** (βουλγαρ.: *Пленимир*, γενν. 931-944 - ; ) από τον Οίκο του Κρούμου ήταν κνυάζ (πρίγκιπας) της Βουλγαρίας. 

## Βιογραφία
Ήταν γιος του Πέτρου Α΄ τσάρου της Βουλγαρίας (βασ. 927-969).

Αν και έχουμε πολλές πληροφορίες για τους αδελφούς του Μπόρις Β΄ και Ρομάν, για τον Πλενιμίρ δεν έχουμε. Οι αδελφοί του βασίλευσαν, ο πρώτος το  διάστημα 960-971 και ο δεύτερος το 977-991.

## Αναφορές σε πηγές


## Πηγές
* Heisenberg, August (1959). Byzantinische Zeitschrift. 42. C. H. Beck'sche Verlagsbuchhandlung. pp. 331–332.

## Περαιτέρω ανάγνωση
* I. Dujčev (1942). "Bǔlgarskijat knjaz Plenimir (Der bulgarische Fürst Plenimir.)". Maked. Pregled. 13 (1): 13–20.
* W. Swoboda (1970). "Plenimir". Slownik star. slowiańskich. 4.

Κατηγορία:Δυναστεία του Κρούμου
Κατάλογος ελληνικών ταινιών του 1930

Ο παρακάτω κατάλογος περιλαμβάνει τις ταινίες του Ελληνικού κινηματογράφου που κυκλοφόρησαν το 1930.
## Kατάλογος

## Παραπομπές

Κατηγορία:Ελληνικές ταινίες ανά έτος
Ενραβότα

Ο **Άγιος Ενραβότα**, βουλγαρ.: Свети Енравота ο λεγόμενος *Πολεμιστής* (Воин) ή Βόυαν (Боян) (9ος αι.) ήταν πρίγκιπας της Βουλγαρίας.

## Βιογραφία
Ήταν ο πρωτότοκος γιος του Ομουρτάγ χάνου της Βουλγαρίας και ο πρώτος Χριστιανός μάρτυρας, ο πρώτος που αγιοποιήθηκε.

Γεννήθηκε στις αρχές του 9ου αι. και είχε αδελφούς τον Ζβινίτσα και τον Μαλαμίρ. Ο πρώτος απεβίωσε πριν το τέλος του πατέρα τους και ο δεύτερος διαδέχθηκε τον Ομουρτάγ στον Βουλγαρικό θρόνο το 831. Ο Ενραβότα προσπεράστηκε, διότι ευνοούσε τον Χριστιανισμό και οι βογιάροι φοβήθηκαν ότι με αυτό θα κινδύνευε η Αυλή. Την εποχή εκείνη οι παγανιστές χάνοι των Βουλγάρων κυνηγούσαν και εξόντωναν τους Χριστιανούς. Λίγο μετά το τέλος του πατέρα τους, ο Ενραβότα ζήτησε από τον Μαλαμίρ να ελευθερώσει ένα ευσεβή Ρωμαίο αιχμάλωτο, που είχε φυλακιστεί από τον Ομουρτάγ. Οι νουθεσίες του αιχμαλώτου έπεισαν τον Ενραβότα να μεταστραφεί στον Χριστιανισμό και να βαπτιστεί.

Όταν ο Μαλαμίρ πληροφορήθηκε την πράξη αυτή του αδελφού του, προσπάθησε να τον κάνει να αποκηρύξει τη νέα του πίστη, αλλά δεν το επέτυχε. Τότε διέταξε και σκότωσαν τον Ενραβότα περί το 833. Ο χρονικογράφος του 11ου αι. Θεοφύλακτος Αχρίδος ισχυρίζεται ότι ο Ενραβότα παρέδωσε τον ακόλουθο προφητικό λόγο πριν το τέλος του:

"Η πίστη αυτή, για την οποία τώρα πεθαίνω, θα απλωθεί και θα αυξηθεί σε όλη τη Βουλγαρική γη, αν και θέλεις να την καταστείλης με το τέλος μου. Όπως και να έχει, ο Σταυρός του Χριστού θα εγκαθιδρυθεί και θα κτιστούν εκκλησίες του Θεού παντού και καθαροί ιερείς θα υπηρετήσουν τον Θεό και θα παραδίδουν "θυσίες ευχών και εξομολόγησης" στην ζωοδότη Τριάδα. Τα είδωλα, οι ιερείς τους και οι άσεμνοι ναοί τους, θα καταρρεύσουν και θα μετατραπούν στο τίποτε, σαν να μην υπήρχαν. Επίσης από εσένα, έπειτα από πολλά έτη, η ασεβής ψυχή σου θα πετάξει χωρίς αμοιβή, ένεκα της σκληρότητάς σου."

Ο άγιος εορτάζεται από την Ορθόδοξη Εκκλησία της Βουλγαρίας στις 2 Μαρτίου.

## Αναφορές σε πηγές


## Πηγές
* Zlatarski, Vasil. Istoriya na balgarskata darzhava prez srednite vekove. Tom I. Istoriya na Parvoto balgarsko tsarstvo (in Bulgarian) (2 ed.).
* "Sv. machenik Boyan — Enravota, knyaz Balgarski" (in Bulgarian). Pravoslavieto. Retrieved 2007-03-09.

Κατηγορία:Δυναστεία του Κρούμου
Κατηγορία:Χριστιανοί μάρτυρες του 9ου αιώνα
Κατηγορία:Βούλγαροι άγιοι
Ναός του Ονόματος της Μαρίας

Ο **Ναός του Αγίου Ονόματος της Μαρίας** (σερβοκροατικά *Crkva imena Marijinog*, ουγγρ. *Mária Neve katolikus templom*) είναι Ρωμαιοκαθολικός ενοριακός ναός, που βρίσκεται στην πόλη Νόβι Σαντ της Σερβίας και είναι αφιερωμένος στη ρωμαιοκαθολική εορτή του Αγίου ονόματος της Αειπαρθένου Μαρίας (εορτάζει στις 12 Σεπτεμβρίου). Είναι ο μεγαλύτερος ναός της πόλεως και είναι κτισμένος στο κέντρο της, στην Πλατεία Ελευθερίας (*Trg Slobode*). Εξαιτίας του μεγάλου μεγέθους της οι κάτοικοι την αποκαλούν «καθεδρικό ναό», αλλά το Νόβι Σαντ υπάγεται στη Ρωμαιοκαθολική Επισκοπή της Σουμπότιτσα, της οποίας ο καθεδρικός ναός βρίσκεται στη Σουμπότιτσα.

## Ιστορία
Μετά τη Συνθήκη του Κάρλοβιτς το 1699 το Νόβι Σαντ υπάχθηκε στην Αυτοκρατορία των Αψβούργων, που σχεδόν αμέσως, το 1702 οργάνωσαν την τοπική ρωμαιοκαθολική ενορία. Ο αρχικός ναός αυτής της ενορίας ανεγέρθηκε το 1719 στο ίδιο σημείο με τον σημερινό και ήταν αφιερωμένος στην Παναγία τη Βοήθεια, στη μνήμη της νίκης των Χριστιανών επί των Οθωμανών στη Μάχη της Βιέννης. Αργότερα επαναφιερώθηκε στο Άγιο Όνομα της Μαρίας. Αυτός ο αρχικός ναός καταστράφηκε το 1742. Δεύτερος ναός ανεγέρθηκε πρόχειρα στο ίδιο σημείο και ο Αρχιεπίσκοπος της Κάλοτσα Patacsich Gábor τέλεσε τα θυρανοίξια το 1742. Ο νέος ναός υπέστη μεγάλες ζημιές από βομβαρδισμούς κατά την Ουγγρική Επανάσταση του 1848 και το καμπαναριό του καταστράφηκε.

Το 1891 το δημοτικό συμβούλιο απεφάσισε την κατεδάφιση του δεύτερου ναού και την ανέγερση τρίτου στην ίδια θέση. Ο Ούγγρος αρχιτέκτονας Γκιόργκυ Μολνάρ προσέφερε δωρεάν το σχέδιο για τον τρίτο ναό το 1892. Η κυρίως κατασκευή του νέου αυτού ναού τελείωσε τον Νοέμβριο του 1893, ενώ το ύψους 72 μέτρων καμπαναριό με τον χρυσό σταυρό ολοκληρώθηκε τον Οκτώβριο του 1894.

## Αρχιτεκτονική
Ο ναός είναι τρίκλιτος με νεογοτθικές αψίδες. Υπάρχουν είκοσι υαλογραφίες από τη Βουδαπέστη που παριστάνουν αγίους και πατέρες της Εκκλησίας. Επιπλέον, ο εξοπλισμός του ναού περιλαμβάνει ένα μηχανικό εκκλησιαστικό όργανο με 24 συστοιχίες αυλών (*ρεγκίστρα*).

Ο ναός έχει 4 Άγιες Τράπεζες. Η κυρίως Αγία Τράπεζα είναι κατασκευασμένη από σκαλιστό ξύλο από το Τιρόλο, ενώ τα πλακάκια της στέγης είναι από κεραμικά «Zsolnay». Στα μόνιμα στοιχεία του ναού περιλαμβάνονται τέσσερα εξομολογητήρια και ένα μαρμάρινο βαπτιστήριο. Ο ναός κυριαρχεί στο κέντρο του Νόβι Σαντ.

## Παραπομπές


Ονοματος Μαριας
Ναος Ονοματος
Ορούτς Ρέις

Ο **Ορούτς Ρέις** (**Oruç Reis**) (στα οθωμανικά τουρκικά : **عروج ريس‎;** στα ισπανικά είναι γνωστός ως **Aruj**) (γεν. γύρω στο 1474–1518) ήταν Οθωμανός ναύαρχος και υψηλόβαθμος αξιωματούχος της Αυτοκρατορίας, τουρκικής και ελληνικής καταγωγής. Yπήρξε μπέης (κυβερνήτης) του Αλγερίου και μπεηλέρμπεης (ανώτερος κυβερνήτης) στη Δυτική Μεσόγειο. Έγινε γνωστός ως *Μπάμπα Ορούτς* ή *Μπάμπα Αρούτζ* (Πατέρας Ορούτς) όταν μετέφερε μεγάλους αριθμούς Μορίσκο, Μουσουλμάνους και Εβραίους πρόσφυγες από την Ιβηρική Χερσόνησο στη βόρεια Αφρική. 

Γεννήθηκε στη Λέσβο και σκοτώθηκε σε μάχη κατά των Ισπανών στο Τλεμσέν, στο Εγιαλέτι του Αλγερίου, που αποτελούσε τότε αυτόνομη επαρχία της Οθωμανικής αυτοκρατορίας.  Ήταν γιος του Οθωμανού αξιωματούχου αλβανικής καταγωγής Yakup Ağa και μιας Ελληνίδας από τη Μυτιλήνη. Αδερφός του ήταν ο αρχιναύαρχος του οθωμανικού στόλου και κουρσάρος, Χαϊρεντίν Μπαρμπαρόσα.

## Παραπομπές


## Εξωτερικοί σύνδεσμοι
* 

Κατηγορία:Οθωμανοί στρατιωτικοί
ΘΟΪ/ΑΕΚ Λειβαδιών

Το **ΘΟΪ/ΑΕΚ Λειβαδιών** ήταν κυπριακή ποδοσφαιρική ομάδα απο τα Λιβάδια της επαρχίας Λάρνακας. Χρώματα της ομάδας είναι το λευκό και το μαύρο και έμβλημα ο δικέφαλος αετός. Έδρα της είναι το Δημοτικό Στάδιο Αγίας Παρασκευής Λιβαδιών.  

## Ιστορία
Το **ΘΟΪ/ΑΕΚ Λειβαδιών** ιδρύθηκε τον Απρίλιο του 2013, από την ενοποίηση του ΘΟΪ Λειβαδιών και της ΑΕΚ Καλοψίδας. Η ομάδα αρχικά αγωνίστηκε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Το 2020 προήχθη για πρώτη φόρα  στην Επίλεκτη κατηγορία ΣΤΟΚ μέσω κλήρωσης. Συμμετέχει στο πρωτάθλημα Επίλεκτη κατηγορία ΣΤΟΚ 2020-21. Την περίοδο 2021-22 τερμάτισε στην 9η θέση στο πρωτάθλημα Επίλεκτη κατηγορία ΣΤΟΚ 2021-22 και υποβιβάστηκε στα αγροτικά πρωταθλήματα. Ακολούθως ενοποιήθηκε με τον Λειβαδιακό Λειβαδιών δημιουργώντας την ομάδα FC Λειβάδια.

## Τίτλοι-Διακρίσεις

*  Ολύμπιο Κύπελλο ΟΠΝ ΣΕΚ:
** Κυπελλούχος (2): 2018, 2019

## Παραπομπές

## Δείτε επίσης
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 2013
Κατηγορία:Ανενεργές ποδοσφαιρικές ομάδες Κύπρου (ανδρών)
Μαρία (σύζυγος του Βόρι Α΄ της Βουλγαρίας)

Η **Μαρία**, βουλγαρ. Мария (άκμασε το 850/896) έγινε με τον γάμο της πριγκίπισσα της Βουλγαρίας.

## Βιογραφία
Δεν γνωρίζουμε τους γονείς της. Αναφέρεε σε ένα καταστατικό του 850/896.

Παντρεύτηκε τον Βόρι Α΄ κνιάζο (πρίγκιπα) της Βουλγαρίας. Ο σύζυγός της είχε πολιτική υπέρ της Κωνσταντινούπολης, βαπτίστηκε χριστιανός με το όνομα Μιχαήλ και αποσύρθηκε σε μοναστήρι (889). Όμως ο πρώτος του γιος που τον διαδέχθηκε, κνιάζος Βλαντιμίρ, θεώρησε ότι ο χριστιανισμός είναι όργανο επηρεασμού της Βουλγαρίας από τη Ρωμανία και άρχισε να γκρεμίζει τους ναούς και να εξοντώνει τους ιερείς. Τότε ο Βόρις Α΄ βγήκε από το μοναστήρι του, εκτόπισε τον γιο του, τον τύφλωσε και τον έβαλε φυλακή, όπου εκείνος απεβίωσε. Έκανε κνιάζο τον Συμεών Α΄ και επέστρεψε στο μοναστήρι του. Ο νέος κνιάζος επέκτεινε τη Βουλγαρία στη μέγιστη έκτασή της και διεκδίκησε τον τίτλο του "τσάρου". Στην εποχή του άνθισε η καλλιέργεια των γραμμάτων, έγινε ανεξάρτητη η Βουλγαρική Εκκλησία και δημιουργήθηκε το Κυριλλικό αλφάβητο. Οι δύο κόρες της Μαρίας έγιναν μοναχές στην Πρέσλαβ, μάλιστα η Άννα έγιναν μάλλον η κτήτωρ δύο εκκλησιών.

## Οικογένεια
Παντρεύτηκε τον Βόρι Α΄ κνιάζ (πρίγκιπα) των Βουλγάρων και είχε τέκνα:
* Βλαδίμηρος άκμασε 889-893, κνιάζος της Βουλγαρίας.
* Γαβριήλ.
* Συμεών Α΄ 864/5-927, τσάρος της Βουλγαρίας.
* Ιακώβ.
* Ευπραξία.
* Άννα 9ος-10ος αι. , παντρεύτηκε τον Συμεών τάρκαν.

## Πηγές
* A. P. Péchayre (1936). Histoire et littérature slaves, Échos d'Orient.
* Zlatarski, Vasil (1971) [1927]. "2 Ot slavjanizacijata na dǎržavata do padaneto na Pǎrvoto carstvo (852–1018): 4 Borba s Vizantija za političesko nadmoštie". Istorija na bǎlgarskata dǎržava prez srednite vekove. Tom I. Istorija na Pǎrvoto bǎlgarsko carstvo (in Bulgarian) (2 ed.). Sofia: Nauka i izkustvo. OCLC 67080314.

Κατηγορία:Δυναστεία του Κρούμου
Κατηγορία:Βουλγάρες πριγκίπισσες
Γιώργης Λαμπαθάκης

Ο **Γιώργης Λαμπαθάκης** είναι Έλληνας αρχιτέκτονας και παρουσιαστής. Κατάγεται από τη Σκύρο, την Κρήτη και τη Λευκάδα. .

## Σπουδές
Όταν τελείωσε το σχολείο, έγραψε στις πανελλήνιες εξετάσεις και πέρασε Αρχιτέκτονας Μηχανικός στο Πανεπιστήμιο Αθηνών.

## Καριέρα
Η καριέρα του στην τηλεόραση άρχισε το 2006 στο *Star System* στον Alpha. Το 2009 ξανά εμφανίστηκε με την εκπομπή *Chart show - Your countdown* πάλι στον Alpha. Το 2010 μέχρι και το 2012, ήταν στην εκπομπή *Σπίτι από την αρχή* που ήταν βοηθός της Σίσσυς Φειδά στον Alpha. Το 2011 μαγείρεψε για καλό σκοπό στο ''Κάτι ψήνεται''*- Celebrity Edition* για άλλη μια φορά στον Alpha. Το 2012 στην τελευταία εμφάνισή του στη μικρή οθόνη, άρχισε τη δική του εκπομπή στον τηλεοπτικό σταθμό ΣΚΑΪ με το όνομα *Μαστορέματα.*

### Τηλεοπτικά προγράμματα

## Δημοτικές Εκλογές 2019
Το 2019 έβαλε υποψηφιότητα για δήμαρχος της Σκύρου όπου και βγήκε δεύτερος με ποσοστό 47,04% στον β' γύρο.

## Προσωπική ζωή
Το 2017, παντρεύτηκε τη Χριστίνα Οικονόμου στη Σκύρο, ενώ το 2018, ανακοινώθηκε πως θα γίνει πατέρας.

## Παραπομπές


Κατηγορία:Έλληνες αρχιτέκτονες
Κατηγορία:Έλληνες τηλεπαρουσιαστές
Άννα (κόρη του Πρέσιαν Α΄)

Η **Άννα**, βουλγαρ. Анна (9ος αι.) από τον Οίκο του Κρούμου ήταν πριγκίπισσα της Βουλγαρίας.

## Βιογραφία
Ήταν κόρη του Πρέσιαν Α΄ χάνου των Βουλγάρων, ο οποίος ήταν παγανιστής, γιού του Ζβινίτσα χάνου των Βουλγάρων. Δεν μας είναι γνωστό το όνομα της μητέρας της.

Η Άννα ήταν παγανίστρια· δεν γνωρίζουμε το αρχικό όνομά της. Σύμφωνα με ένα χρονικό, αιχμαλωτίστηκε από τους Ρωμαίους και ενόσω ζούσε στην Αυλή της Κωνσταντινούπολης, μεταστράφηκε στον Χριστιανισμό. Τελικά την αντάλλαξαν με έναν μοναχό με το όνομα Θεόδωρος Κουφαράς. Ετεροθαλής αδελφός της ήταν ο Βόρις Α΄ κνιάζος της Βουλγαρίας. Αυτός βαπτίστηκε Χριστιανός με το όνομα Μιχαήλ και εορτάζεται ως άγιος στη Βουλγαρία. Έδωσε το όνομα της αδελφής του στην κόρη του Άννα.

Δεν γνωρίζουμε πότε απεβίωσε· τάφηκε στη Βουλγαρία.

## Πηγές
* Голяма енциклопедия България. Т. I (А-Бъл). С.:БАН, 2012. с.69.
* Wincenty Swoboda: Anna córka Borysa Michała. In Słownik Starożytności Słowiańskich. Vol. 1. 1961, p. 25.

Κατηγορία:Δυναστεία του Κρούμου
Κατηγορία:Βουλγάρες πριγκίπισσες
Άννα (κόρη του Βόρι Α΄)

Η **Άννα**, βουλγαρ. Анна (9ος-10ος αι.) από τον Οίκο του Κρούμου ήταν πριγκίπισσα της Βουλγαρίας.

## Βιογραφία
Ήταν η δεύτερη κόρη του Βόρι Α΄ κνιάζου (πρίγκιπα) της Βουλγαρίας και της δεύτερης συζύγου του Μαρίας. Έλαβε το όνομα της θείας της Άννας. Αδέλφια της ήταν ο κνιάζος Βλαντίμιρ (βασ. 889-893), ο τσάρος Συμεών Α΄ (βασ. 893-927), ο Γαβριήλ, ο Ιακώβ και η Ευπραξία.

Παντρεύτηκε τον ταρκάν Συμεών, μία προσωπικότητα με επιρροή στο Βουλγαρικό κράτος. Όπως και η μεγαλύτερη αδελφή της Ευπραξία, η Άννα έγινε αργότερα στη ζωή της μοναχή σε ένα μοναστήρι στην Πρέσλαβ, πρωτεύουσα της Βουλγαρίας. Η πλάκα στον τάφο της, που ανακαλύφθηκε το 1965 και είναι γραμμένη σε Παλαιά Βουλγαρικά και Μεσαιωνικά Ελληνικά, αποκαλύπτει ότι απεβίωσε ως μοναχή στις 9 Οκτωβρίου κάποιου έτους.

Η πίσω πλευρά της πλάκας έχει την προσωπογραφία μίας με ένα φαρδύ ένδυμα (μοναστικό ρούχο), που στο δεξί της χέρι κρατά σκήπτρο (είναι πριγκίπισσα) και με τα χέρια της δείχνει στις πλευρές της από ένα κτήριο με τρούλο και σταυρό επάνω του, σε κάθε πλευρά. Μπορούμε να συμπεράνουμε ότι η Άννα ήταν η κτήτωρ δύο εκκλησιών.

## Οικογένεια
Παντρεύτηκε τον τάρκαν Συμεών.

## Πηγές
* Hýbl František: Dějiny národa bulharského. Vol. 1. Praha 1930, p. 108.
* Kos F.: Gradivo za zgodovino Slovencev v srednjem veku. Vol. 2. Ljubljana, p. 308.

Κατηγορία:Δυναστεία του Κρούμου
Κατηγορία:Βουλγάρες πριγκίπισσες
Κατάλογος δημάρχων Φλώρινας

Ο **Δήμαρχος** Φλώρινας είναι ο επικεφαλής του Δήμου Φλώρινας (παλαιότερα: *Φλωρίνης*). Στο αξίωμα υπηρέτησε για πρώτη φορά ο Στέργιος Σαπουντζής, έπειτα από την απελευθέρωση της πόλης, τον Νοέμβριο του 1912.  Ο πρώτος αιρετός δήμαρχος μεταπολιτευτικά ήταν ο Αναστάσιος Σούλας. Σημερινός δήμαρχος είναι ο Βασίλειος Γιαννάκης.

## Δήμαρχοι Φλώρινας

## Παραπομπές



Φλωρινας
Βραβεία Αμερικανικής Ακαδημίας Κινηματογράφου 1932-1933

Η **6η Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, η οποία τίμησε τις καλύτερες ταινίες που προβλήθηκαν μεταξύ 1η Αυγούστου 1932 και 31 Δεκεμβρίου 1933, πραγματοποιήθηκε από την Αμερικανική Ακαδημία Κινηματογραφικών Τεχνών και Επιστημών στις 16 Μαρτίου 1934. Την παρουσίαση της απονομής έκανε ο Γουίλ Ρότζερς.

## Υποψηφιότητες και Βραβεία
Οι νικητές κάθε κατηγορίας εμφανίζονται με **έντονους χαρακτήρες** στην κορυφή της κατηγορίας.

### Πολλαπλές υποψηφιότητες

* **4 υποψηφιότητες**: *[[Καβαλκάντι]]*, *Αποχαιρετισμός στα Όπλα* και *[[Κυρία για μια Μέρα]]*
* **3 υποψηφιότητες**: *I Am a Fugitive from a Chain Gang* και *[[Little Women (1933 film)|Little Women]]*
* **2 υποψηφιότητες**: *[[42α Οδός]]*, *[[Ερρίκος Η΄ (ταινία 1933)|Ερρίκος Η΄]]* και *State Fair*

### Αριθμός νικών

* **3 βραβεία**: *[[Καβαλκάντι]]*
* **2 βραβεία**: *Αποχαιρετισμός στα Όπλα*

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

## Βιβλιογραφία
*

Κατηγορία:Τελετές απονομής βραβείων Όσκαρ
Ευρωλίγκα ανδρών 2006-07

Η **Ευρωλίγκα ανδρών** της περιόδου **2006-07** ήταν η 7η σεζόν της σύγχρονης εποχής του Ευρωπαϊκού πρωταθλήματος συλλόγων καλαθοσφαίρισης υπό την αιγίδα της Euroleague Basketball. Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή ήταν η 50ή σεζόν της σπουδαιότερης ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Στη διοργάνωση συμμετείχαν 24 ομάδες από 13 διαφορετικές χώρες.

Το Final Four πραγματοποιήθηκε το διάστημα 4-6 Μαΐου 2007 στο Ολυμπιακό Κλειστό Γυμναστήριο στην Αθήνα, στην έδρα του Παναθηναϊκού. Στον τελικό ο Παναθηναϊκός επικράτησε με 93-91 της προηγούμενης πρωταθλήτριας ΤΣΣΚΑ Μόσχας και κατέκτησε τον 4ο τίτλο του.

## Η πορεία των ομάδων

Με τη σειρά που αναγράφονται στον επίσημο ιστότοπο της διοργάνωσης.

## Εξωτερικοί σύνδεσμοι

2006-07
Πλέι-Οφ NBA 1955

Τα **πλέι-οφ του 1955** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1954-55 του **[[NBA]]**. Το τουρνουά ολοκληρώθηκε με τους Σίρακιουζ Νάσιοναλς να κερδίζουν τους Φορτ Γουέιν Πίστονς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή για πρώτη φορά στην ιστορία τους.

Αυτός ήταν και ο μοναδικός τίτλος για τους Νάσιοναλς με αυτή την ονομασία. Κατέκτησαν και πάλι το πρωτάθλημα το 1967 ως Φιλαδέλφεια 76ερς. Όσο για τους Πίστονς, αυτή ήταν η πρώτη τους συμμετοχή σε τελικούς. Ήττηθηκαν ξανά την επόμενη χρονιά (από τους Φιλαδέλφεια Ουόριορς) και έπρεπε να περιμένουν μέχρι το 1989, όταν κατέκτησαν τον τίτλο ως Ντιτρόιτ Πίστονς.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
* Οι **[[Φορτ Γουέιν Πίστονς]]** (1) πέρασαν άνευ αγώνων στους τελικούς της κατηγορίας.
(2) **[[Μινεάπολις Λέικερς]]** vs. (3) Ρότσεστερ Ρόγιαλς:

### Ημιτελικοί Ανατολικής κατηγορίας
* Οι **[[Σίρακιουζ Νάσιοναλς]]** (1) πέρασαν άνευ αγώνων στους τελικούς της κατηγορίας.
(2) Νιου Γιορκ Νικς vs. (3) **[[Μπόστον Σέλτικς]]**:

## Τελικοί κατηγοριών
### Τελικοί Δυτικής κατηγορίας
(1) **[[Φορτ Γουέιν Πίστονς]]** vs. (2) Μινεάπολις Λέικερς:

### Τελικοί Ανατολικής κατηγορίας
(1) **[[Σίρακιουζ Νάσιοναλς]]** vs. (3) Μπόστον Σέλτικς:

## Τελικοί NBA
(Α1) **[[Σίρακιουζ Νάσιοναλς]]** vs. (Δ1) Φορτ Γουέιν Πίστονς:

## Εξωτερικοί σύνδεσμοι
* 1955 NBA Playoffs στο Basketball-Reference

1955
Πλει-Οφ
Φουροσεμίδη

Η **φουροσεμίδη**, γνωστή και με την εμπορική ονομασία ***Lasix***, είναι φάρμακο με διουρητική δράση το οποίο χρησιμοποιείται για οίδημα από  καρδιακή, ηπατική και νεφρική ανεπάρκεια. Χρησιμοποιείται επίσης και για τη θεραπεία της υπέρτασης. Μπορεί να χορηγηθεί ενδοφλεβίως και μέσω στόματος. Όταν χορηγείται δια του στόματος συνήθως αρχίζει να δρα εντός μιας ώρας, ενώ ενδοφλεβίως αρχίζει να δρα εντός πέντε λεπτών.

Κοινές παρενέργειες περιλαμβάνουν αίσθημα καρυβαρίας κατά την ορθόσταση, εμβοές και φωτοευαισθησία. Ενδεχομένως σοβαρές παρενέργειες περιλαμβάνουν ηλεκτρολυτικές διαταραχές, χαμηλή πίεση και απώλεια ακοής. Συνίστανται συχνές εξετάσεις αίματος σε όλους λαμβάνουν την αγωγή. Η φουροσεμίδη είναι ένα είδος διουρητικού της αγκύλης το οποίο δρα μέσω της μείωσης της επαναρρόφησης του νατρίου στα νεφρά.

Η φουροσεμίδη κατοχυρώθηκε με δίπλωμα ευρεσιτεχνίας το 1959 και εγκρίθηκε για ιατρική χρήση το 1964. Ανήκει στον κατάλογο βασικών φαρμάκων του Παγκόσμιου Οργανισμού Υγείας και στις Ηνωμένες Πολιτείες είναι διαθέσιμη ως γενόσημο φάρμακο. Για το 2017, ήταν το 17ο φάρμακο από πλευράς αριθμού συνταγών στις ΗΠΑ, με περισσότερες από 30 εκατομμύρια συνταγές. Το φάρμακο βρίσκεται στην λίστα απαγορευμένων ουσιών του Παγκόσµιου Οργανισµού Αντιντόπινγκ επειδή μπορεί να κρύψει άλλες ουσίες. Επίσης χρησιμοποιείται σε αγωνιστικά άλογα για την πρόληψη πνευμονικής αιμορραγίας εξαιτίας της άσκησης.
## Παραπομπές

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Διουρητικά
Κατηγορία:Σουλφοναμίδες
Κατηγορία:Αρωματικές αμίνες
Κατηγορία:Καρβονικά οξέα
Κατηγορία:Χλωροαρένια
Κατηγορία:Φουράνια
Μαρία της Βουλγαρίας

Η **Μαρία**, βουλγαρ. Мария (απεβ. 21 Νοεμβρίου, μετά το 1095) από τον Οίκο των Κομητόπουλων ήταν κόρη πρίγκιπα της Βουλγαρίας και με τον γάμο της έγινε *πρωτοβεστιαρία*. Ήταν η μητέρα της Αυτοκράτειρας Ειρήνης Δούκαινας.

## Βιογραφία
Ήταν κόρη του Τρόιαν πρίγκιπα της Βουλγαρίας (γιου του Ιβάν Βλαντισλάβ της Βουλγαρίας, τελευταίου τσάρου της Α΄ Βουλγαρικής αυτοκρατορίας) και μίας Βυζαντινής ευγενούς από το γένος των Κοντοστέφανων ή των Φωκάδων.

Παντρεύτηκε τον Ανδρόνικο Δούκα. Ο άνδρας της ήταν γιος του καίσαρα Ιωάννη, ισχυρού πολικά άνδρα της εποχής του και της Ειρήνης Πηγουνίτισσας. Ο Ιωάννης ήταν αδελφός του Κωνσταντίνου Ι΄ Δούκα Αυτοκράτορα των Ρωμαίων, έτσι ο Ανδρόνικος ήταν εξάδελφος του Μιχαήλ Ζ΄ Δούκα. Η Μαρία προικίστηκε με μία κληρονομιά αχανών εκτάσεων περί τη λίμνη Οχρίδα και το σημαντικό εισόδημά της χρησιμοποιήθηκε για να υποστηρίζει την πολυτελή ζωή του συζύγου της και τις πολιτικές φιλοδοξίες του. Όπως και τα άλλα τελευταία μέλη της δυναστείας της Βουλγαρίας, η Μαρία και οι κόρες της Ειρήνη και Άννα έφεραν, όχι μόνο τεράστιο πλούτο, αλλά και τη νομιμοποίηση της Ρωμαϊκής εξουσίας επί του Βουλγαρικού πληθυσμού: οι εξέχοντες γάμοι αυτής -και των κορών της- είναι η απόδειξη για την τελική αφομοίωση των απογόνων του Οίκου των Κομητόπουλων με τους ευγενείς της Αυλής της Κωνσταντινούπολης. 

Ως η μητέρα της Αυτοκράτειρας Ειρήνης Δούκαινας, η Μαρία θα είχε επιρροή στα πρώτα χρόνια της βασιλείας του Αλεξίου Α΄ Κομνηνού, αν και αυτή, ως χήρα, απέφευγε την Αυτοκρατορική Αυλή και είχε επιλέξει να ζει στην ιδιοκτησία της στη λίμνη Οχρίδα. Η εγγονή της Άννα Κομνηνή επαινεί την ομορφιά και τη σοφία της στην *[[Αλεξιάδα]]*.

## Οικογένεια
Παντρεύτηκε αρκετά πριν το 1066 τον Ανδρόνικο Δούκα πρωτοβεστιάριο και Δομέστικο των Σχολών (Αρχιστράτηγου) και είχε τέκνα:
* Μιχαήλ π.1061-πριν το 1117, πρωτοστράτορ.
* Κωνσταντίνος απεβ. 1179, σεβαστός, δούκας Δαλματίας & Δυρραχίου.
* Στέφανος.
* Ιωάννης π.1064-1137, κυβερνήτης Δυρραχίου, Μέγας Δούκας (Ναύαρχος).
* Ειρήνη π.1066-1138, παντρεύτηκε τον Αλέξιο Α΄ Κομνηνό Αυτοκράτορα των Ρωμαίων.
* Άννα, παντρεύτηκε τον Γεώργιο Παλαιολόγο. Πέμπτος απόγονός τους ήταν ο Μιχαήλ Η΄ Παλαιολόγος.
* Θεοδώρα, μοναχή.

## Παραπομπές


## Πηγές
* Kouroupou, Matoula; Vannier, Jean-François (2005), "Commémoraisons des Comnènes dans le typikon liturgique du monastère du Christ Philanthrope (ms. Panaghia Kamariotissa 29)", Revue des études byzantines (in French) (63): 41–69, doi:10.3406/rebyz.2005.2305
* Polemis, Demetrios I. (1968). The Doukai: A Contribution to Byzantine Prosopography. London: Athlone Press.

Κατηγορία:Οίκος Κομητόπουλων
Κατηγορία:Βυζαντινοί του 11ου αιώνα
Γάτα κάλικο

Η **γάτα κάλικο** ή τρίχρωμη γάτα είναι μια γάτα με τρίχωμα που είναι συνήθως 25% έως 75% λευκό με μεγάλα πορτοκαλί και μαύρα σημεία (ή μερικές φορές σημεία γκρι και χρώματος κρέμας). Είναι η πολιτειακή γάτα του Μέριλαντ . Είναι σχεδόν μόνο θηλυκές εκτός από μερικές σπάνιες γενετικές συνθήκες. Στην επαρχία του Κεμπέκ του Καναδά, μερικές φορές ονομάζονται *chatte d'Espagne* (στα Γαλλικά «( γάτα της Ισπανίας»). Το "κάλικο" αναφέρεται μόνο στο σχέδιο τριχώματος,  όχι σε ράτσα γάτας και δεν έχει σχέση με άλλα χαρακτηριστικά, όπως τα μάτια της.

Επειδή ο γενετικός προσδιορισμός των χρωμάτων στις γάτες συνδέεται με το χρωμόσωμα Χ, τα κάλικο είναι σχεδόν πάντα θηλυκά, με ένα χρώμα να συνδέεται με το μητρικό χρωμόσωμα Χ και ένα δεύτερο χρώμα συνδεδεμένο με το πατρικό χρωμόσωμα Χ. Στις περισσότερες περιπτώσεις, τα αρσενικά έχουν μόνο ένα χρώμα (για παράδειγμα, μαύρο) καθώς έχουν μόνο ένα χρωμόσωμα Χ. Τα αρσενικά κάλικο μπορεί να συμβούν όταν μια αρσενική γάτα έχει δύο χρωμοσώματα Χ ( σύνδρομο Klinefelter, με χρωμοσώματα φύλου XXY και κανονικά στείρα), είναι μια χίμαιρα με δύο διαφορετικούς τύπους κυττάρων, ή σπάνια όταν ορισμένα δερματικά κύτταρα του γάτου που αναπτύσσονται μεταλλάσσονται αυθόρμητα.

## Λαογραφία
Οι γάτες αυτού του χρωματισμού πιστεύεται ότι φέρνουν καλή τύχη στη λαογραφία πολλών πολιτισμών. Στη Γερμανία, η λέξη για μια γάτα με χρωματισμό κάλικο είναι "Glückskatze". κυριολεκτικά, "τυχερή γάτα." Στις Ηνωμένες Πολιτείες, μερικές φορές αναφέρονται ως *γάτες* των χρημάτων . Μια γάτα του χρώματος κάλικο είναι επίσης η πολιτειακή γάτα του Μέριλαντ στις Ηνωμένες Πολιτείες. Στην Ιαπωνία, οι φιγούρες Maneki-neko απεικονίζουν γάτες κάλικο που φέρνουν καλή τύχη. Οι Ιάπωνες ναυτικοί είχαν συχνά γάτα κάλικο ως γάτα του πλοίου για να προστατεύσουν από την ατυχία στη θάλασσα.
## Παραπομπές


Κατηγορία:Γάτες
Ζηλανδία (ήπειρος)

εναλλ.=|μικρογραφία|Τοπογραφία της Ζηλανδίας. Η κόκκινη γραμμική κορυφογραμμή δείχνει την προϊστορική γεωγραφική έκταση της ηπείρου.
Η **Ζηλανδία**, επίσης γνωστή με τα ονόματα Τε Ρίου-α-Μάουι (μαορί: ) ή **Τασμαντίδα**, είναι μια σχεδόν εξολοκλήρου βυθισμένη μάζα ηπειρωτικού φλοιού. Άρχισε να βυθίζεται σταδιακά αφού χωρίστηκε από την ήπειρο Γκοντβάνα (ο χωρισμός των δύο ηπείρων συνέβη 83 με 79 εκατομμύρια χρόνια πριν). Έχει περιγραφεί ποικιλοτρόπως ως ηπειρωτικό κομμάτι, ως μικροήπειρος, ως βυθισμένη ήπειρος και ως ήπειρος. Το όνομα και η ιδέα για τη Ζηλανδία προτάθηκε από τον Μπρους Λούιεντικ, το 1995.

Περίπου 23 εκατομμύρια χρόνια πριν, το μεγαλύτερο τμήματα της ηπείρου είχε ήδη βυθιστεί. Το μεγαλύτερο μέρος της ηπείρου (συγκεκριμένα το 93%) έχει βυθιστεί, αποτελώντας έτσι τμήμα του Ειρηνικού ωκεανού. Η Νέα Ζηλανδία καταλαμβάνει το μεγαλύτερο τμήμα της Ζηλανδίας που βρίσκεται πάνω από τη στάθμη της θάλασσας. Ένα μικρότερο τμήμα της Ζηλανδίας που βρίσκεται πάνω από τη στάθμη της θάλασσας ανήκει στη Νέα Καληδονία, ενώ στην περιοχή της βυθισμένης ηπείρου υπάρχουν πολλά μικρότερα νησιά. Η συνολική έκταση της Ζηλανδίας ανέρχεται στα 4.920.000 τ.χλμ. Είναι η μεγαλύτερη μικροήπειρος του κόσμου. Το μέγεθος της Ζηλανδίας είναι υπερδιπλάσιο μέγεθος της τρίτης μεγαλύτερης μικροηπείρου, ενώ, το μέγεθος της ισοδυναμεί με περίπου το 60% του μεγέθους της Αυστραλιανής ηπείρου. Ως εκ τούτου (καθώς και λόγω των γεωλογικών παρατηρήσεων, όπως οι παρατηρήσεις για το πάχος του φλοιού και την πυκνότητα του φλοιού), είναι αναμφισβήτητα μια ξεχωριστή ήπειρος. Το 2017 η θεωρία ότι η Ζηλανδία είναι ξεχωριστή ήπειρος έτυχε σημαντικής ειδησεογραφικής κάλυψης,, καθώς γεωλόγοι από τη Νέα Ζηλανδία, τη Νέα Καληδονία και την Αυστραλία κατέληξαν στο συμπέρασμα ότι η Ζηλανδία πληρεί τις προϋποθέσεις για να θεωρηθεί ήπειρος. Ο νεοζηλανδός γεωλόγος Νικ Μόρτιμερ σχολίασε: "Αν δεν είχε χαθεί στον ωκεανό, θα είχε αναγνωριστεί ως ήπειρος πολύ καιρό πριν".

Στη Ζηλανδία, ο τομέας της παράκτιας αλιείας είναι ανεπτυγμένος. Επίσης, στις περιοχές της Ζηλανδίας υπάρχουν κοιτάσματα φυσικού αερίου. Το μεγαλύτερο κοίτασμα φυσικού αερίου στη Νέα Ζηλανδία είναι το κοίτασμα φυσικού αερίου Μάουι κοντά στο Ταρανάκι. Το 2007 εκδόθηκαν άδειες για πετρελαϊκές γεωτρήσεις στη Μεγάλη Νότια Λεκάνη. Το βυθισμένο τμήμα της Ζηλανδίας περιέχει διάφορους ορυκτούς πόρους.

## Παραπομπές

Κατηγορία:Γεωγραφία της Ωκεανίας
Κατηγορία:Ήπειροι
Μωυσής της Βουλγαρίας

Ο **Μωυσής**, Εκκλησιαστικά Σλαβονικά: Мѡѷсе́й, βουλγαρ.: Мойсей (απεβ. 976) από τη Δυναστεία Κομητόπουλων ήταν Βούλγαρος ευγενής.

## Βιογραφία
Ήταν γιος του Νικολάου κόμη και της Ριψιμία της Αρμενίας. Αδελφοί του ήταν οι Δαυίδ, Ααρών και Σαμουήλ. 

Έπειτα από την κατάληψη των ανατολικών μερών της Βουλγαρίας από τους Ρωμαίους το 971, αυτός και οι αδελφοί του συνέχισαν να πολεμούν στη δύση. Εξουσίαζαν μαζί και διαίρεσαν το βασίλειο σε τέσσερα μέρη: η έκταση του Μωυσή ήταν γύρω από τον ποταμό Στρούμιτσα, από όπου έπρεπε να ξεκινά επιθέσεις εναντίον των περιοχών του Αιγαίου της Ρωμανίας.

Το 976 ο Βουλγαρικός στρατός ανέλαβε μία μεγάλη επίθεση από όλα τα σύνορα και ο Μωυσής οδήγησε τα στρατεύματα στις Σέρρες. Κατά την πολιορκία της πόλης, χτυπήθηκε μοιραία από μία πέτρα και έπειτα σφαγιάσθηκε από ένα εχθρικό ξίφος. Το ίδιο έτος χάθηκε ο Δαυίδ και ο Ααρών φονεύθηκε από τον Σαμουήλ, έτσι όλη η εξουσία περιήλθε στα χέρια του Σαμουήλ, που έγινε τσάρος το 997, έπειτα από το τέλος του Ρομάν, τελευταίου ηγεμόνα της προηγούμενης δυναστείας του Κρούμου.

### Άλλη άποψη
Σύμφωνα με άλλη εκδοχή, ο Συμεών Α΄ της Βουλγαρίας (πάππος του Ρομάν) είχε πολλά παιδιά. Ένα από αυτά, ο Ιβάν, νυμφεύτηκε μία Αρμένια στην Καισάρεια· ο Μωυσής και ο Ααρών ήταν γιοί του Ιβάν. Επίσης σύμφωνα με την ίδια εκδοχή, ο Μωυσής επέζησε και παρέμεινε σε δράση δίπλα στον Σαμουήλ, εναντίον του εχθρού, ως το 986 τουλάχιστον.

## Παραπομπές


## Πηγές
* Nicholas Adontz. Samuel l'Armenien, Roi des Bulgares. Bruxelles, Palais des academies, 1938. Published also in: Etudes Armeno-Byzantines. Livraria Bertrand. Lisbonne, 1965, Pp. 347 - 407

Κατηγορία:Οίκος Κομητόπουλων
Κατηγορία:Βούλγαροι ευγενείς
Hail to the Chief

Το **Hail to the Chief** είναι Αμερικάνικο πατριωτικό τραγούδι και προεδρικός Ύμνος των ΗΠΑ.

Η Μουσική γράφτηκε από Τζέιμς Σάντερσον το 1812 και οι στίχοι από τον Albert Gamse υιοθετήθηκε το 1954 και αντικατέστησε το Hail, Columbia ως προεδρικό Ύμνο.

Κατηγορία:Αμερικανικά τραγούδια
Κατηγορία:Πρόεδροι των ΗΠΑ
Κατηγορία:Εθνικά σύμβολα των Ηνωμένων Πολιτειών
Τάγμα της Αξίας της Γεωργίας, της Αλιείας και των Τροφίμων

Το **Τάγμα της Αξίας της Γεωργίας, της Αλιείας και των Τροφίμων** (ισπανικά: *Orden del Mérito Agrario, Pesquero y Alimentario*) είναι ένα Πολιτικό Τάγμα της Αξίας, που απονέμεται από την Ισπανία. Απονέμεται για να αναγνωρίσει σε ανθρώπους και οργανισμούς εξαιρετικές επιδόσεις στους τομείς της γεωργίας, της αλιείας και των τροφίμων. Το τάγμα συστάθηκε με το Βασιλικό Διάταγμα 421/1987, στις 27 Φεβρουαρίου 1987. Το τάγμα αυτό αντικατέστησε το Πολιτικό Τάγμα της Γεωργικής Αξίας (*Orden Civil del Mérito Agrícola*), το οποίο δημιουργήθηκε με Βασιλικό Διάταγμα στις 9 Φεβρουαρίου 1906.

Οι τάξεις του τάγματος είναι έξι και μπορούν να απονεμηθούν σε ένα από τα τρία τμήματά του (γεωργία, αλιεία και τρόφιμα). Οι ιδιώτες μπορούν να αποκτήσουν μία από τις έξι κατηγορίες του τάγματος, ενώ οι οργανισμοί και οι συλλογικές ομάδες μπορούν να λάβουν μία από τις τρεις κατηγορίες τιμητικής πλάκας. Η απονομή του Μεγαλόσταυρου και της Χρυσής Πλάκας γίνεται με Βασιλικό Διάταγμα. Ο αποδέκτης οποιασδήποτε κατηγορίας του τάγματος, που έχει καταδικαστεί για διάπραξη δόλου ή δημόσιου εγκλήματος και έχει διαπιστωθεί ότι έχει ενεργήσει αντίθετα προς τους λόγους για τους οποίους έγινε η απονομή, χάνει τον τίτλο του τάγματος με παρέμβαση του Εισαγγελέα του Βασιλικού Τάγματος. 

## Παραπομπές

Κατηγορία:Τάγματα, παράσημα και μετάλλια της Ισπανίας
Ααρών της Βουλγαρίας

Ο **Ααρών**, βουλγαρ. Арон (10ος αι.) από τη Δυναστεία Κομητόπουλων ήταν Βούλγαρος ευγενής. Όταν οι Ρωμαίοι ανέκτησαν τα ανατολικά μέρη της Βουλγαρίας το 971, ο Ααρών και οι τρεις αδελφοί του, γιοί του κόμη Νικολάου, συνέχισαν την αντίσταση στη δύση. Κλήθηκαν Κομητόπουλοι και κυβέρνησαν τη χώρα μαζί, ως νόμιμοι διάδοχοι του θρόνου, καθώς οι δύο τελευταίοι τσάροι της δυναστείας του Κρούμου, οι αδελφοί Βόρις Β΄ και Ρομάν, ήταν φυλακισμένοι στην Κωνσταντινούπολη. Η αντίσταση του Ααρών ήταν στη Σερδική (νυν Σόφια), που βρίσκεται στην κύρια οδό μεταξύ Κωνσταντινούπολης και Δυτικής Ευρώπης. Αυτός έπρεπε να υπερασπιστεί την περιοχή από εχθρικές εισβολές και να επιτεθεί στα Ρωμαϊκά εδάφη στη Θράκη.

## Βιογραφία
Ήταν γιος του Νικολάου κόμη και της Ριψίμια της Αρμενίας. Αδελφοί του ήταν οι Δαυίδ, Μωυσής και Σαμουήλ.

Στην αρχή της μεγάλης εκστρατείας εναντίον της Ρωμανίας το 976, οι δύο μεγαλύτεροι αδελφοί Δαυίδ και Μωυσής απωλέσθηκαν, αλλά οι Βούλγαροι επέτυχαν μεγάλες επιτυχίες, όπως την επιστροφή της βορειο-ανατολικής Βουλγαρίας. Τότε ο Βασίλειος Β΄ Αυτοκράτορας των Ρωμαίων, που έπρεπε να πολεμήσει με τους Βούλγαρους και την επικίνδυνη εξέγερση υπό τον Βάρδα Σκληρό, στράφηκε στη μυστική διπλωματία. 

Η προσοχή του επικεντρώθηκε στον Ααρών, που ήταν πιο επικίνδυνος τότε, λόγω της εγγύτητας της έδρας του με τη Θράκη και εξ αιτίας της φιλοδοξίας του να κυβερνήσει όλη τη Βουλγαρία μόνος του. Αυτό έκανε την ειρήνη επικερδή για τον Ααρών και τον Βασίλειο Β΄. Οι Βούλγαροι ευγενείς ζήτησαν το χέρι της αδελφής του Αυτοκράτορα και ο Βασίλειος Β΄ συμφώνησε· όμως τού έστειλε την κόρη ενός ευγενούς του και τον επίσκοπο της Σεβάστειας. Αν και η εξαπάτηση ανακαλύφθηκε και ο επίσκοπος σκοτώθηκε, οι διαπραγματεύσεις συνεχίστηκαν. Στο τέλος ο Σαμουήλ έμαθε τις μυστικές διαπραγματεύσεις και στις 14 Ιουνίου 976 ο Ααρών, μαζί με όλη την οικογένειά του, εξοντώθηκε στην περιοχή της σημερινής Ντουπνίτσα. Μόνο ο μεγαλύτερος γιος του Ιβάν Βλάντισλαβ γλίτωσε, μετά από παρέμβαση του Γαβριήλ, γιου του Σαμουήλ. Ωστόσο ο Ιβάν Βλαντισλάβ σκότωσε τον (σωτήρα του) Γαβριήλ 39 έτη μετά, για να εκδικηθεί τον θάνατο των αθώων αδελφών του· έπειτα σφετερίστηκε τον θρόνο και έγινε τσάρος της Βουλγαρίας.

### Άλλη άποψη
Σύμφωνα με άλλη άποψη, ο Συμεών Α΄ της Βουλγαρίας είχε αρκετά παιδιά: ένα από αυτά, ο Ιβάν, νυμφεύτηκε με μία Αρμένια στην Καισάρεια και οι Ααρών και Μωυσής είναι παιδιά αυτού του Ιβάν.

## Οικογένεια
Είχε τέκνο:
* Ιβάν Βλαντισλάβ άκμασε 1015-1018, τσάρος της Βουλγαρίας.

## Παραπομπές


## Πηγές
* Nicholas Adontz. Samuel l'Armenien, Roi des Bulgares. Bruxelles, Palais des academies, 1938. Published also in: Etudes Armeno-Byzantines. Livraria Bertrand. Lisbonne, 1965, Pp. 347 - 407

Κατηγορία:Οίκος Κομητόπουλων
Δαυίδ της Βουλγαρίας

Ο **Δαυίδ**, Εκκλησιαστικά Σλαβονικά: Даві́дъ, βουλγαρ. Давид (απεβ. 976) από τη Δυναστεία Κομητόπουλων ήταν Βούλγαρος ευγενής.

## Βιογραφία
Ήταν γιος του Νικολάου κόμη και της Ριψίμια της Αρμενίας. Αδέλφια του ήταν οι Μωυσής, Ααρών και Σαμουήλ.

Έπειτα από την καταστροφική εισβολή του στρατού των Ρως και την κατάληψη της βορειο-ανατολικής Βουλγαρίας από τους Ρωμαίους το 971, αυτός και οι τρεις αδελφοί του ανέλαβαν την αρχηγία της άμυνας της χώρας. Εξασκούσαν την εξουσία τους μαζί και κάθε ένας από αυτούς κυβερνούσε και υπερασπιζόταν μία χωριστή περιοχή. Ο Δαυίδ κυβέρνησε τα πιο νότια μέρη του βασιλείου, από την Πρέσπα και την Καστοριά και ήταν υπεύθυνος για την άμυνα των επικίδυνων συνόρων με τη Θεσσαλονίκη και τη Θεσσαλία. Το 976 συμμετείχε στη μεγάλη επίθεση εναντίον της Ρωμανίας, αλλά σκοτώθηκε από περιπλανώμενους Βλάχους μεταξύ Πρέσπας και Καστοριάς.

## Αναφορές σε πηγές


## Πηγές
* Chris Kostov, Contested Ethnic Identity: The Case of Macedonian Immigrants in Toronto, 1900-1996, Peter Lang, 2010, ISBN 3034301960, p. 91.

Κατηγορία:Οίκος Κομητόπουλων
Ειρήνη της Λάρισσας

Η **Ειρήνη** (απεβ. 1015) ήταν Ρωμαϊκής καταγωγής από τη Λάρισσα και με τον γάμο της έγινε τσαρίνα της Βουλγαρίας.

## Βιογραφία
Ο ιστορικός Ιωάννης Σκυλίτζης αναφέρει ότι η Ειρήνη ήταν «μία όμορφη αιχμάλωτη από τη Λάρισσα». Δεν γνωρίζουμε κάτι άλλο για την καταγωγή της.

Ο Γαβριήλ Ρωμανός/Ραντομίρ τη νυμφεύτηκε, αφού είχε διώξει την πρώτη του σύζυγο, μία πριγκίπισσα της Ουγγαρίας, η οποία ήταν έγκυος. Απέκτησαν επτά παιδιά.

Ο Γαβριήλ διαδέχθηκε τον πατέρα του Σαμουήλ της Βουλγαρίας το 1014, αλλά η βασιλεία του ήταν σύντομη. Ο Σκυλίτζης αναφέρει ότι η Ειρήνη σκοτώθηκε μαζί με τον άνδρα της από τον εξάδελφό του Ιβάν Βλαντισλάβ, που κατέλαβε τον θρόνο το 1015. Αυτός, για να εξασφαλίσει τη θέση του, διέταξε τον ακρωτηριασμό του πρώτου γιου τους.

## Οικογένεια
Παντρεύτηκε περί το 999 τον Γαβριήλ Ρωμανό ή Γαβριήλ Ραντομίρ, από τη Δυναστεία Κομητόπουλων ,τσάρο της Βουλγαρίας και είχε τέκνα:
* πέντε γιοί.
* δύο κόρες.

## Πηγές
* История на българската държава през средните векове, Том I. История на Първото българско царство. Част II. От славянизацията на държавата до падането на Първото царство (852—1018). Васил Н. Златарски 4.Приемниците на цар Самуил и покорението на България от Василий II Българоубиец.
* Runciman, Steven, The First Bulgarian Empire. 1930.
* John Skylitzes. Synopsis Historion, translated by Paul Stephenson.

Κατηγορία:Βυζαντινοί του 11ου αιώνα
Κατηγορία:Οίκος Κομητόπουλων
Αγάθη (σύζυγος του Σαμουήλ της Βουλγαρίας)

H **Αγάθη**, βουλγαρ.: Агата (άκμασε τέλος 10ου αι.) από τον Οίκο του Χρυσέλιου ήταν ευγενούς Ρωμαϊκής ("Βυζαντινής") καταγωγής, που με τον γάμο της έγινε τσαρίνα της Βουλγαρίας.

## Βιογραφία
Σύμφωνα με τη μεταγενέστερη "Ιστορία" του Ρωμαίου χρονικογράφου του 11ου αι. Ιωάννη Σκυλίτζη, η Αγάθη ήταν αιχμάλωτη από τη Λάρισσα και κόρη του αξιωματούχου του Δυρραχίου Ιωάννη Χρυσέλιου. 

Ο Σκυλίτζης αναφέρεται εκτενώς σε αυτήν ως μητέρα του Γαβριήλ Ρωμανού, διαδόχου του Σαμουήλ, που μάλλον σημαίνει ότι ήταν σύζυγος του Σαμουήλ. Από την άλλη μεριά ο Σκυλίτζης αναφέρει μετά ότι ο Γαβριήλ Ρωμανός πήρε επίσης μία όμορφη αιχμάλωτη, την Ειρήνη από τη Λάρισσα ως σύζυγό του. Σύμφωνα με τους εκδότες της *Προσωπογραφίας της Μεσο-Βυζαντινής Περιόδου*, η καταγωγή της Αγάθης φαίνεται να προέρχεται από σύγχυση μεταγενέστερου αντιγραφέα και η αληθινή καταγωγή της να μην είναι από τη Λάρισσα, αλλά από το Δυρράχιο. Σύμφωνα με το ίδιο έργο, είναι πιθανό να απεβίωσε περί το 998, όταν ο πατέρας της παρέδωσε το Δυρράχιο στον Βασίλειο Β΄ Αυτοκράτορα των Ρωμαίων.

### Στη Λογοτεχνία
Η Αγάθη είναι μία από τις κεντρικές ηρωίδες του Ντιμιτάρ Τάλεβ στο μυθιστόρημά του *Σαμουήλ*.

## Βιογραφία
Παντρεύτηκε τον Σαμουήλ της Βουλγαρίας, από τη Δυναστεία Κομητόπουλων, και είχε τέκνα:
* Γαβριήλ Ρωμανός ή Γαβριήλ Ραντομίρ , άκμασε 1014-1015, τσάρος της Βουλγαρίας.
* Μιροσλάβα άκμασε τέλη 10ου αι., *πατρικία ζωστή* (κυρία των τιμών). Παντρεύτηκε τον Ασώτιο Ταρωνίτη κυβερνήτη του Δυρραχίου, μάγιστρο.
* δύο ακόμη κόρες, αναφέρονται το 1018.

Για τον Σαμουήλ αναφέρεται ότι είχε ακόμη έναν (νόθο) γιο.

## Παραπομπές


## Πηγές
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.

Κατηγορία:Οίκος Κομητόπουλων
Κατηγορία:Βυζαντινοί του 10ου αιώνα
Τίτος Πετυχάκης

Ο **Τίτος Πετυχάκης** (1874-1966) ήταν Έλληνας δικηγόρος και πολιτικός από το Ρέθυμνο. Υπηρέτησε επί μακρόν ως δήμαρχος Ρεθύμνου και επιτέλεσε πολλά έργα. Υπήρξε ο μακροβιότερος δήμαρχος στην αυτοδιοικητική ιστορία της πόλης, με συνολική θητεία 2 δεκαετιών, μέχρι και τις τελευταίες δημαρχείες του Δημήτρη Αρχοντάκη. Στη συνοικία "Πλάτανος" η πλατεία φέρει το όνομά του.

## Πρώτα χρόνια, σπουδές και νομική σταδιοδρομία
Γεννήθηκε στο Ρέθυμνο (πατέρας του ήταν ο Στυλιανός Πετυχάκης με καταγωγή από το Μετόχι Αγαλιανού κοντά στον Κεραμέ και μητέρα του η Ελένη Φουφουλάκη από τον νομό Χανίων) το 1874 και τέλειωσε το Δημοτικό και το επονομαζόμενο Ελληνικό Σχολείο στη γενέτειρά του. Στη συνέχεια εγκαταστάθηκε στην Αθήνα, όπου ολοκλήρωσε τις γυμνασιακές του σπουδές και φοίτησε στη νομική σχολή. Ήταν διδάκτωρ της Νομικής Σχολής του Πανεπιστημίου Αθηνών. Έπειτα και για βραχύβια περίοδο έφυγε στο Κάιρο.Εργάστηκε ως δικηγόρος στη γενέτειρά του επί δέκα χρόνια, ως το 1909. Στη συνέχεια υπηρέτησε ως ειρηνοδίκης στον Βάμο και πρωτοδίκης στα Χανιά. Επέστρεψε στο Ρέθυμνο το 1924, όπου συνέχισε να ασκεί τη δικηγορία. Ανήκε στο Κόμμα Φιλελευθέρων του Ελ. Βενιζέλου, έχοντας ενεργό συμμετοχή και στο Κίνημα του Θερίσου το 1905. 

## Δήμαρχος
Εξελέγη για πρώτη φορά έπειτα από τις εκλογές του 1925. Εν συνεχεία, επανεξελέγη το 1929 και το 1934, υπηρετώντας ως το 1941. 
 Μετά την περίοδο της Κατοχής, οπότε τον διαδέχθηκαν άλλα πρόσωπα στη δημαρχία, ο Πετυχάκης επανήλθε στη δημαρχία το 1946 (διορισμένος) και υπηρέτησε ως το 1950.

### Έργα
Κατά τη διάρκεια της δημαρχίας του, ο Πετυχάκης επετέλεσε πολλά και σημαντικά έργα, ανάμεσα στα οποία η δημιουργία Δημοτικού Κήπου στην περιοχή των πρώην μουσουλμανικών νεκροταφείων, η δημιουργία σχεδίου πόλης και ο ηλεκτροφωτισμός της, η δενδροφύτευση στα νότια της πόλης και στο Κάστρο της Φορτέτσας (όπου έκτισε και φυλακή), η διαπλάτυνση οδών και πλατειών, τα αντιπλημμυρικά έργα, η κατάρτιση Φιλαρμονικής Ορχήστρας με μουσικούς παιδιά ορφανοτροφείου που ίδρυσε ο ίδιος, η ίδρυση δύο δημοτικών σχολείων (Καμαρακίου και Σοχώρας) και παιδικού σταθμού (με την ονομασία σπίτι προστασίας παιδιών εργαζόμενων γυναικών) και πλήθος άλλων.

Αποχωρώντας από το δήμο, άφησε πλεόνασμα και όχι έλλειμμα.

### Κριτική
Ελέγχεται για 2 καταστροφές μνημείων του Ρεθύμνου, με την δικαιολογία ότι ήταν σύμβολα των κατακτητών του Ρεθύμνου, το 1926 για το ημιγκρέμισμα του τούρκικου τρούλου της Κρήνης Rimondi και το 1946 για το γκρέμισμα του μνημείου του Ενετικού Ωρολογίου, προκειμένου να ανοιχθεί η Εθνικής Αντιστάσεως προς το Λιμάνι.

## Θάνατος και τιμές
Ο Τίτος Πετυχάκης απεβίωσε σε ηλικία 92 ετών στις 16 Αυγούστου 1966, αφήνοντας πίσω τα τρία του παιδιά: τον Στέλιο, τη Μαρία και την Πολύμνια. Μετά τον θάνατό του στήθηκε η προτομή του στο Δημοτικό Κήπο και στο Δημαρχείο.

## Παραπομπές


Πετυχακης Τιτος
Νικόλαος (κόμης)

Ο **Νικόλαος**, βουλγαρ.: Никола (10ος αι.) ήταν μάλλον Αρμενικής καταγωγής *κόμης* και τοπικός ηγεμόνας της Βουλγαρίας. Έγινε ο γενάρχης της Δυναστείας των Κομητόπουλων (= γιών του κόμη). 

## Βιογραφία
Σύμφωνα με τον Αρμένιο χρονικογράφο Στέφανο του Ταρόν, η οικογένεια καταγόταν από το Ντερντγιάν της Αρμενίας. Νυμφεύτηκε τη Ριψίμη, που θεωρείται κόρη του Ασώτιος Β΄ της Αρμενίας. Ωστόσο ο Ασότ Β΄ και η σύζυγός του Μαρία του Κάχεν δεν είναι γνωστό ότι είχαν παιδιά. 

Ο Νικόλαος και η Ριψίμη είχαν τέσσερις γιους, που είναι γνωστοί με το συλλογικό όνομα *Κομητόπουλοι*, γιοί του κόμη, αρμενικά  կոմսաձագ Κομσαγιάγκ. Κάποια στιγμή στη δεκαετία του 970 -η ακριβής ημερομηνία και ασαφής και αμφισβητήσιμη- οι αδελφοί ξεκίνησαν μία επιτυχή εξέγερση εναντίον της Ρωμανίας, που είχε πρόσφατα ανακαταλάβει τη Βουλγαρία. Στην αρχή κυβέρνησαν από κοινού. Από τα αδέλφια, ο Δαυίδ και ο Μωυσής σκοτώθηκαν σε μάχη· ο Ααρών σκοτώθηκε από τον Σαμουήλ, έτσι ο τελευταίος έμεινε ο αναμφίβολος ηγεμόνας της Βουλγαρίας, που την κυβέρνησε ως τσάρος το διάστημα 996-1014.

Δεν γνωρίζουμε κάτι άλλο από αυτά για τον Νικόλαο. Ίσως διοίκησε τη Σερδική (νυν Σόφια) ή, σύμφωνα με άλλες πηγές, ήταν τοπικός κόμης στην περιοχή των σημερινών Σκοπίων. Το 992/3 ο Σαμουήλ ανείγηρε στο Γερμανό, κοντά στη λίμνη Πρέσπα, μία επιγραφή σε ανάμνηση των γονέων του και του αδελφού του Δαυίδ.

## Οικογένεια
Νυμφεύτηκε τη Ριψίμη, ίσως κόρη του Ασώτιος Β΄ της Αρμενίας, από τον Οίκο των Βαγρατιδών, και είχε τέκνα:
* Δαυίδ απεβ. 975, κυβέρνησε την περιοχή της Πρέσπας και Καστοριάς. 
* Μωυσής απεβ. 976, κυβέρνησε την περιοχή γύρω από τον Στρυμώνα.
* Ααρών απεβ. 976, κυβέρνησε τη Σερδική (Σόφια).
** Ιβάν Βλαντισλάβ απεβ. 1018, τσάρος της Βουλγαρίας.
* Σαμουήλ απεβ. 1014, τσάρος της Βουλγαρίας.
** Γαβριήλ Ρωμανός απεβ. 1015, τσάρος της Βουλγαρίας.

## Αναφορές σε πηγές


## Πηγές
* Kazhdan, Alexander, ed. (1991). The Oxford Dictionary of Byzantium. Oxford University Press. ISBN 978-0-19-504652-6. Missing or empty |title= (help)
* Lilie, Ralph-Johannes; Ludwig, Claudia; Zielke, Beate; Pratsch, Thomas, eds. (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). De Gruyter http://www.degruyter.com/view/db/pmbz. Missing or empty |title= (help)

Κατηγορία:Οίκος Κομητόπουλων
Αμπελόκαμπος Ηλείας

Ο **Αμπελόκαμπος** είναι πεδινό χωριό του δήμου Ηλίδας της περιφερειακής ενότητας Ηλείας**** στην Πελοπόννησο (περιφέρεια Δυτικής Ελλάδας). Σύμφωνα με την απογραφή του 2011, ο πληθυσμός του ανέρχεται στους 468 κατοίκους.

## Γενικά στοιχεία
Ο Αμπελόκαμπος είναι κτισμένος σε υψόμετρο 17 μέτρων. Βρίσκεται σε απόσταση 9 χλμ. βορειοδυτικά από την Αμαλιάδα σε πεδινή τοποθεσία, νοτιοανατολικά της Γαστούνης, νότια από τον Κόροιβο και το Ρουπάκι, δίπλα (ΒΑ.) από τα Σαβάλια. Οι κάτοικοί του ασχολούνται κυρίως με την γεωργία (αραβόσιτος και άλλα δημητριακά, γεώμηλα, κηπευτικά, ελιές και αμπέλια) και λιγότερο με την κτηνοτροφία (πρόβατα, αίγες, βοοειδή). Ενοριακός ναός είναι η εκκλησία της Αγίας Παρασκευής στο κέντρο του χωριού, ενώ νοτιοδυτικά προς Σαβάλια και δίπλα στις παλιές σιδηροδρομικές γραμμές βρίσκεται η μονή Αγίου Αθανασίου (η οποία λειτούργησε μέχρι τα τέλη του 19ου αιώνα ως ανδρική και κατόπιν ως γυναικεία).

## Ιστορικά στοιχεία
Το χωριό αναφέρεται από την περίοδο της Τουρκοκρατίας με την ονομασία *Καραγιούζι* ή *Καρακούζι*, που στα τουρκικά σημαίνει μαύρο μάτι. Μετά την απελευθέρωση αναφέρεται επίσημα το 1835 όταν προσαρτήθηκε στον τότε δήμο Ήλιδος. Αργότερα, αναφέρεται το 1853 στον δεύτερο τόμο των «Ελληνικών» του Ιάκωβου Ρίζου Ραγκαβή ως μικρό χωριό της επαρχίας Ηλείας στο οποίο κατοικούσαν 12 οικογένειες (76 άτομα). Το 1890 το χωριό απέκτησε δημοτικό σχολείο, ενώ το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 156Α - 08/08/1928 μετονομάστηκε σε Αμπελόκαμπος. Κατά τη διάρκεια της Κατοχής, ένας κάτοικος του οικισμού εκτελέστηκε από τις γερμανικές αρχές.

Διοικητικά, ανήκε μέχρι το 1997 στην επαρχία Ηλείας και κατόπιν υπήχθη στον καποδιστριακό δήμο Αμαλιάδας. Σύμφωνα με το Σχέδιο Καλλικράτης αποτελεί την τοπική κοινότητα Αμπελοκάμπου που υπάγεται στη δημοτική ενότητα Αμαλιάδος του δήμου Ηλίδας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Δυναστεία των Μπαγκρατουνί

Ο **Οίκος των Βαγρατιδών της Αρμενίας**, αρμεν.: Բագրատունի (Μπαγκρατούνι), είναι ένας βασιλικός Οίκος, που κυβέρνησε πολλές περιοχές της Μεσαιωνικής Αρμενίας, όπως Σιράκ, Μπαγκρεβάντ, Κοροβίτ, Συουνίκ, Λόρι, Βασπουρακάν, Βανάντ, Ταρόν και Τάυκ. Σύμφωνα με τον ιστορικό Κύριλλο Τουρμάνοφ θεωρούνται οι πρόγονοι των Βαγρατιδών της Γεωργίας (Μπαγκρατιόνι).

## Γενεαλογία των Βαγρατιδών της Αρμενίας

## Πηγές
* "Sebeos' History"
* John Mamikonean's History of Taron"
* "Aristakes Lastivertc'i's History "
* "Kirakos Gandzakets'i's History of the Armenians"
* Vahan Kurkjian - The Bagratid Dynasty — The Bagratuni

Βαγρατιδων

Μπαγκρατουνι
Αυγείο Ηλείας

Το **Αυγείο** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 56 μέτρων.

## Γεωγραφία
Το Αυγείο βρίσκεται νότια του Πηνειού, σε απόσταση 12 χιλιομέτρων βόρεια από την Αμαλιάδα (μέσω Ρουπακίου). Γειτονεύει βορειοανατολικά της με την Αρχαία Ήλιδα, νοτιοανατολικά με το Χάβαρι και νοτιοδυτικά με το Σώστι. Οι κάτοικοί του ασχολούνται κυρίως με την γεωργία (ελιές, δημητριακά, κηπευτικά, ιδιαίτερα βιομηχανική πιπεριά κ.α.) και λιγότερο με την κτηνοτροφία.

## Ονομασία - Διοικητικά
Το χωριό αναφέρεται από την περίοδο της τουρκοκρατίας με την ονομασία *Μπουχιώτη* και έτσι αναφέρεται επίσημα, μετά την απελευθέρωση, το 1835 όταν προσαρτήθηκε στον τότε δήμο Ήλιδος. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας και το 1955 με το ΦΕΚ 287Α - 10/10/1955 μετονομάστηκε σε Αυγείον. Σύμφωνα με το Σχέδιο Καλλικράτης αποτελεί την τοπική κοινότητα Αυγείου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 325 κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 5,472 χμ² (2011).

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
IELTS

thumb|
Το **IELTS** (αγγλ.: **I**nternational **E**nglish **L**anguage **T**esting **S**ystem, μτφρ. Διεθνές Σύστημα Δοκιμών Αγγλικής Γλώσσας) μια διεθνής τυποποιημένη δοκιμασία γλωσσικής επάρκειας για μη γλωσσικούς ομιλητές της αγγλικής γλώσσας. Είναι από κοινού διαχείριση από το Βρετανικό Συμβούλιο, IDP: IELTS Australia και Cambridge Assessment English, και ιδρύθηκε το 1989. Το IELTS είναι ένα από τα σημαντικότερα αγγλικά γλωσσικά τεστ στον κόσμο, με άλλα να είναι τα TOEFL, TOEIC,  και OPI/OPIc.

Το IELTS είναι αποδεκτό από τα περισσότερα ακαδημαϊκά ιδρύματα της Αυστραλίας, της Βρετανίας, του Καναδά, της Ευρώπης, της Ιρλανδίας και της Νέας Ζηλανδίας, από περισσότερα από 3.000 ακαδημαϊκά ιδρύματα στις Ηνωμένες Πολιτείες και από διάφορους επαγγελματικούς οργανισμούς σε όλο τον κόσμο.

Το IELTS είναι η μοναδική Ασφαλής Δοκιμή Αγγλικής Γλώσσας (SELT) που έχει εγκριθεί από τις Βίζες και τη Μετανάστευση του Ηνωμένου Βασιλείου (UK Visas and Immigration - UKVI) για αγοραστές βίζας που υποβάλλουν αίτηση τόσο στο εξωτερικό όσο και στο εσωτερικό του Ηνωμένου Βασιλείου. Επίσης, πληροί τις προϋποθέσεις για τη μετανάστευση στην Αυστραλία, όπου γίνεται δεκτό το Τεστ Αγγλικών ως Ξένη Γλώσσα (Test of English as a Foreign Language - TOEFL) και το Pearson Test of English Academic, και τη Νέα Ζηλανδία. Στον Καναδά, τα IELTS, TEF ή CELPIP γίνονται δεκτά από την αρχή μετανάστευσης.

Δεν απαιτείται ελάχιστη βαθμολογία για να περάσει κάποιος το τεστ. Το αποτέλεσμα του IELTS ή ένα **Έντυπο Αναφοράς Εξέτασης** εκδίδεται σε όλους τους συμμετέχοντες με βαθμολογία από το 1 («μη χρήστης») έως το 9 («επαΐων χρήστης») και κάθε ίδρυμα θέτει ένα διαφορετικό όριο. Υπάρχει επίσης η βαθμολογία 0 για όσους δεν προσπάθησαν στο τεστ. Συνιστάται στα ιδρύματα, να μην θεωρούν έγκυρη εξέταση άνω των δύο ετών, εκτός εάν ο χρήστης αποδείξει ότι έχει αγωνιστεί να διατηρήσει το επίπεδό του.

Το 2017, πραγματοποιήθηκαν πάνω από 3 εκατομμύρια τεστ σε περισσότερες από 140 χώρες, σε σχέση με τα 2 εκατομμύρια τεστ που πραγματοποιήθηκαν το 2012, τα 1,7 εκατομμύρια τεστ το 2011 και τα 1,4 εκατομμύρια τεστ το 2009. Το 2007, το IELTS διενήργησε περισσότερα από ένα εκατομμύριο τεστ σε μία μόνο δωδεκάμηνη περίοδο για πρώτη φορά, καθιστώντας το το πιο δημοφιλές τεστ αγγλικής γλώσσας στον κόσμο για την ανώτερη εκπαίδευση και τη μετανάστευση.

## Παραπομπές


Κατηγορία:Αγγλική γλώσσα